CELEX: 32014R0822
Language: da
Date: 2014-07-28 00:00:00
Title: Kommissionens gennemførelsesforordning (EU) nr. 822/2014 af 28. juli 2014 om en undtagelse fra forordning (EØF) nr. 2454/93 for så vidt angår oprindelsesreglerne i forbindelse med den generelle præferenceordning om cykler fremstillet i Cambodja og anvendelsen under kumulation af cykeldele med oprindelse i Malaysia

29.7.2014   
            
            
               DA
            
            
               Den Europæiske Unions Tidende
            
            
               L 223/19
            
         KOMMISSIONENS GENNEMFØRELSESFORORDNING (EU) Nr. 822/2014
   af 28. juli 2014
   om en undtagelse fra forordning (EØF) nr. 2454/93 for så vidt angår oprindelsesreglerne i forbindelse med den generelle præferenceordning om cykler fremstillet i Cambodja og anvendelsen under kumulation af cykeldele med oprindelse i Malaysia
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247
   under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2) særlig artikel 89, stk. 1, litra b), og
   ud fra følgende betragtninger:
   
               (1)
            
            
               Ved Europa-Parlamentets og Rådets forordning (EU) nr. 978/2012 (3) om anvendelse af et arrangement med generelle toldpræferencer fra den 1. januar 2014 indrømmede Unionen Cambodja generelle toldpræferencer.
            
         
               (2)
            
            
               Kommissionens forordning (EØF) nr. 2454/93 (4) fastsætter definitionen af begrebet varer med oprindelsesstatus, som skal anvendes med henblik på arrangementet med generelle toldpræferencer (i det følgende benævnt »GSP«). Forordningen giver mulighed for under visse nøje definerede omstændigheder at indrømme en undtagelse fra denne definition til fordel for et GSP-begunstiget land. Bestemmelserne om regional kumulation i forordning (EØF) nr. 2454/93 blev ændret ved gennemførelsesforordning (EU) nr. 530/2013, som fastsætter, at regional kumulation kun gælder for lande i samme regionale sammenslutning, hvis landene er GSP-begunstigede på det tidspunkt, hvor produktet udføres til Unionen. Disse ændringer, som blev fastsat ved gennemførelsesforordning (EU) nr. 530/2013, anvendes fra den 1. januar 2014.
            
         
               (3)
            
            
               Den 15. maj 2013 indgav Cambodja en anmodning om en overgangsperiode, i henhold til hvilken den cambodjanske cykelindustri med henblik på fastsættelse af oprindelsen af cykler under position 8712 i HS, som Cambodja eksporterer til Unionen, fortsat vil kunne betragte cykeldele med oprindelse i Malaysia og Singapore som dele med oprindelse i Cambodja i medfør af bestemmelserne om regional kumulation under GSP-ordningen fra den 1. januar 2014, dvs. den dato fra hvilken de ændrede bestemmelser om regional kumulation finder anvendelse.
            
         
               (4)
            
            
               Cambodja har en voksende cykelindustri, men den er stadig svag og har været stærkt afhængig af leverancer af cykeldele med oprindelse i nabolande, som tidligere har været GSP-begunstigede lande og tilhørt den samme regionale sammenslutning i forbindelse med kumulation, navnlig Malaysia og Singapore.
            
         
               (5)
            
            
               Ved brev af 9. august 2013 anmodede Kommissionen Cambodja om at fremsende yderligere oplysninger. Ved brev af 26. september 2013 fremsendte Cambodja sit svar på denne anmodning, og som følge heraf blev Cambodjas ansøgning dermed anset for at være fuldstændig.
            
         
               (6)
            
            
               Fra den 1. januar 2014 er Singapore ikke længere GSP-berettiget land eller GSP-begunstiget land, og der er dermed ikke længere mulighed for at benytte sig af kumulation sammen med andre lande i den regionale kumulationssammenslutning I. Fra den 1. januar 2014 er Malaysia ikke længere GSP-begunstiget land, men er fortsat opført på listen over GSP-berettigede lande.
            
         
               (7)
            
            
               Som følge heraf kan cykeldele med oprindelse i Singapore og Malaysia fra den 1. januar 2014 ikke længere betragtes som dele med oprindelse i Cambodja i medfør af bestemmelserne om regional kumulation, hvilket betyder, at Cambodja for dette produkt (position 8712 i HS) ikke opfylder den oprindelsesregel, der finder anvendelse på de mindst udviklede lande. Omend denne regel faktisk giver mulighed for at anvende op til 70 % materialer uden oprindelsesstatus, ville andelen af materialer uden oprindelsesstatus for visse cykler, der samles i Cambodja, overstige denne grænse.
            
         
               (8)
            
            
               I sin anmodning til Kommissionen har Cambodja fremlagt planer, der skal tilskynde fabrikanter af cykeldele til at investere i landet over de næste tre år, med henblik på at den indenlandske industri bliver mere uafhængig af leverancer udefra samt opbygning af en lokal industri inden for levering af materialer med oprindelsesstatus til fremstilling af cykler. For at industrien forbliver levedygtig på kort sigt vil de cambodjanske producenter ifølge Cambodja i mellemtiden stadig være nødt til at anvende cykeldele i medfør af reglerne om regional kumulation med henblik på eksport til Unionen under GSP-ordningen.
            
         
               (9)
            
            
               Cambodja anmoder derfor om en undtagelse, der skal gælde i tre år, for at give tilstrækkelig tid til at overholde reglerne for opnåelse af oprindelsesstatus.
            
         
               (10)
            
            
               I lyset af Cambodjas argumenter anses det ikke for nødvendigt at indrømme Cambodja en ubegrænset undtagelse med henblik på at konsolidere landets cykeldelsindustri. Der bør derfor fastsættes en grænse for mængden af cykler med oprindelse i, og som eksporteres af, Cambodja, i henhold til denne undtagelse, i form af en kvote, hvis mængder bør nedsættes over de tre år, hvor undtagelsen finder anvendelse. Mængderne fastsættes på grundlag af de cykelmodeller, for hvilke landet har brug for undtagelse fra ovennævnte grænse på 70 %, og bør forvaltes i overensstemmelse med forordning (EØF) nr. 2454/93.
            
         
               (11)
            
            
               Med henblik på en effektiv overvågning af anvendelsen af undtagelsen bør myndighederne i Cambodja regelmæssigt meddele Kommissionen oplysninger om de oprindelsescertifikater, formular A, de har udstedt inden for rammerne af undtagelsen.
            
         
               (12)
            
            
               Undtagelsen bør gælde for produkter under position 8714 i HS med oprindelse i Malaysia.
            
         
               (13)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   1.   Uanset artikel 86, stk. 2, litra a), nr. i), i forordning (EØF) nr. 2454/93 er Cambodja berettiget til at anvende cykeldele, der henhører under position 8714 i HS, og som har oprindelse i Malaysia, i overensstemmelse med oprindelsesreglerne i del I, afsnit IV, kapitel 2, afdeling 1, i forordning (EØF) nr. 2454/93 under oprindelseskumulation for fremstillingen af cykler under position 8712 i HS.
   2.   Der skal udfærdiges oprindelsesbeviser for disse cykeldele som anført i del I, afsnit IV, kapitel 2, afdeling 1A, i forordning (EØF) nr. 2454/93.
   Artikel 2
   Undtagelsen i artikel 1 gælder for cykler, der henhører under position 8712 i HS, som eksporteres af Cambodja og angives til fri omsætning i Unionen i perioden fra den 29. juli 2014 til den 31. december 2016 op til de mængder, der er anført i bilaget.
   Artikel 3
   De mængder, der er anført i bilaget, forvaltes i overensstemmelse med artikel 308a, 308b og 308c i forordning (EØF) nr. 2454/93.
   Artikel 4
   I rubrik 4 på oprindelsescertifikater, formular A, der udstedes af de kompetente myndigheder i Cambodja i henhold til denne forordning, anføres følgende:
   
      »Derogation — Commission Implementing Regulation (EU) No 822/2014«
   
   De kompetente myndigheder i Cambodja sender ved udgangen af den efterfølgende måned efter hvert kvartal Kommissionen en kvartalsopgørelse over de mængder, for hvilke der er udstedt oprindelsescertifikater, formular A, i medfør af denne forordning med angivelse af certifikaternes løbenumre.
   Artikel 5
   De kompetente myndigheder i Cambodja træffer alle nødvendige foranstaltninger for at sikre overholdelse af artikel 1 og 4 i denne forordning og for at etablere og vedligeholde administrative strukturer og systemer, der sikrer korrekt gennemførelse af denne undtagelse samt det administrative samarbejde, både med de malaysiske myndigheder og medlemsstaterne, som fastsat i del I, afsnit IV, kapitel 2, afdeling 1A, i forordning (EØF) nr. 2454/93.
   Artikel 6
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 302 af 19.10.1992, s. 1.
   
      (2)  EFT L 253 af 11.10.1993, s. 1.
   
      (3)  EUT L 303 af 31.10.2012, s. 1.
   
      (4)  Som ændret ved gennemførelsesforordning (EU) nr. 530/2013 (EUT L 159 af 11.6.2013, s. 1).
   
      BILAG
      
                  Løbenr.
               
               
                  KN-kode
               
               
                  Varebeskrivelse
               
               
                  År
               
               
                  Mængder (i enheder)
               
            
                  09.8094
               
               
                  8712
               
               
                  Cykler uden motor (herunder trehjulede transportcykler)
               
               
                  2014 (1)
                  
                  2015
                  2016
               
               
                  400 000
                  300 000
                  150 000
               
            
         (1)  Fra den 29. juli 2014.